OpenLLM-France/wikimedia huggingface dataset:
# Santa Margarida

«Santa Margarida» té aquests significats:
* Hagiografies:
** Santa Margarida d'Antioquia, santa del cristianisme
** Santa Margarida d'Escòcia o d'Anglaterra (Mecseknádasd ?, Hongria, 1045 - 1093), reina consort d'Escòcia
** Santa Margarida d'Hongria, princesa d'Hongria del segle xiii
** Santa Margarida Maria Alacoque, monja salesa del segle XVII
* Edificis:
** Santa Margarida de Benavent de la Conca, església del poble de Benavent de la Conca
** Santa Margarida de Peranera, ermita romànica del poble abandonat de Peranera (Tremp, Pallars Jussà)
** Santa Margarida de Viladepost, antiga parròquia del castell d'Argençola (Bages)
** Santa Margarida de Martorell, jaciment arqueològic (església i necròpoli) medieval al Baix Llobregat
** Ermita de Santa Margarida, diversos indrets
* Entitats de població:
** Santa Margarida i els Monjos, municipi de l'Alt Penedès
** Santa Margarida de Bianya, nucli de població pertanyent al municipi de la Vall de Bianya (Garrotxa)
** Santa Margarida de Montbui, municipi de la comarca de l'Anoia
** Santa Margarida (Roses), urbanització del municipi de Roses (Alt Empordà)
** Santa Margarida (Palafrugell), barri de Palafrugell (Baix Empordà)
* Orografia:
** Turó de Santa Margarida, muntanya del municipi de Cànoves i Samalús (Vallès Oriental)
** Volcà de Santa Margarida, volcà del municipi de Santa Pau (Garrotxa)
** Santa Margarida (illa), illa de França, al municipi de Canes
** Santa Margarida (Guixers), muntanya entre els municipis de Guixers (Solsonès) i Gòsol (Berguedà)
# VVA/Spartaan

El VVA/Spartaan (Voetbal Vereniging Amsterdam / Spartaan) és un club de futbol amateur neerlandès del districte d'Amsterdam-Oest al barri de Bos en Lommer, fundat el 1901. El club té un equip de dissabte i un de diumenge, amb tots dos competint a la Derde Klasse.

## Història

El club va ser fundat l'1 de juliol de 1988 com a fusió de dos clubs VVA (fundat el 22 de setembre de 1901) i De Spartaan (fundat el 20 d'abril de 1903). Tots dos equips havien competit anteriorment a la màxima categoria durant la seva història, i tots dos equips van arribar a la final de la Copa KNVB també per dret propi, l'VVA el 1918 i De Spartaan el 1926 i el 1937. El club també compta amb un equip de futbol sala, així com un sistema de formació juvenil.

## Palmarès

* KNVB District Cup West I (clubs de diumenge)
** 1965*, 1968*
* De Spartaan

## Referències

* ↑ «SELECTIE: VVA/Spartaan zaterdag 1». Het Amsterdamsche Voetbal. [Consulta: 29 novembre 2013].
* ↑ «VVA/Spartaan (Amsterdam)». Hollandse Velden. [Consulta: 29 novembre 2013].

## Enllaços externs

* VVA/Spartaan - Lloc web oficial
# Helodermàtids

Els helodermàtids (Helodermatidae) son una família de sauròpsids (rèptils) escatosos que inclou un únic gènere, Heloderma nadiu del sud-oest dels Estats Units, Mèxic i Guatemala.
Hi ha dues espècies, Heloderma horridum i Heloderma suspectum (monstre de Gila), essent uns dels pocs llangardaixos verinosos. Prefereixen els hàbitats semiàrids.

## Taxonomia

* Gènere Heloderma
** Heloderma horridum
*** Heloderma horridum horridum (Wiegmann, 1829)
*** Heloderma horridum alvarezi (Bogert & Martên del Campo, 1956)
*** Heloderma horridum exasperatum (Bogert & Martên Del Campo, 1956)
*** Heloderma horridum charlesbogerti (Campbell & Vannini, 1988)
** Heloderma suspectum
*** Heloderma suspectum suspectum (Cope, 1869)
*** Heloderma suspectum cinctum (Bogert & Martên Del Campo, 1956)

## Referències

* ↑ The Reptile Database - Heloderma horridum
* ↑ The Reptile Database - Heloderma suspectum
# Viewsonic

És un dels principals fabricants de productes de tecnologia visual. Es va fundar l'any 1987 per James Chu. La seu principal de Viewsonic es troba a Wilnut, Califòrnia, Estats Units d'Amèrica. La companyia té un capital en les seves ventes de més d'1 bilió de dòlers annuals a tot el món. Els seus productes són principalment de tecnologia visual, com per exemple pantalles digitals, monitors, projectors, viewboard, etc. (monitors CRT, Pantalles de LCD, pantalles de plasma, televisorsHDTV y productes mòbils, fins i tot Tablet PC).

## Història

L'empresa va ser fundada per James Chu, un proveïdor mundial líder en productes de pantalles de visualització. Va néixer a Taiwán i va ocupar diversos llocs de treball abans d'emigrar cap als Estats Units l'any 1986 per convertir-se en el president d'una empresa fabricant de teclats taiwanès. L'any 1987, Chu va llençar Keypoint Technology Corporation, una empresa de distribució especialitzada en perifèrics per computadors com els subministraments d'alimentació, teclats i monitors. El 1990, l'empresa va presentar una marca de monitors en color: ViewSonic. Poc després, James Chu va canviar el nom de l'empresa a ViewSonic per tal d'enfasitzar el seu objectiu: desenvolupar i oferir productes de pantalles de visualització avançada a un preu assequible.
Avui dia, l'empresa ha guanyat més de 2000 premis i recomanacions a la qualitat. El 2004, CRN Arxivat 2019-12-16 a Wayback Machine. va reconèixer ViewSonic com "Channel Champion",el proveïdor de monitors líder als Estats Units.

## Referències

* ↑ «ViewSonic, quiénes somos.».

## Enllaços externs

* ViewSonic Corporation
# Hannó (204 aC)

Hannó era un jove noble cartaginès enviat l'any 204 aC amb 500 cavallers per reconèixer i vigilar a Publi Corneli Escipió Africà Major que acabava de desembarcar a Àfrica.
Es va apropar massa al campament romà i va ser descobert i atacat per la cavalleria romana, i el van derrotar i matar juntament amb el seu cos de cavallers. En parla Titus Livi.

## Referències

* ↑ 20.Hanno a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 346
# Hannó (203 aC)

Hannó fou un oficial cartaginès suposadament derrotat i mort pels romans amb el seu miler d'homes, cap a l'any 203 aC quan, per consell de Masinissa I va ser conduït a una trampa prop de les tropes romanes.
Titus Livi diu que els autors no estan d'acord sobre aquests fets i que no hi van haver dos generals Hannó derrotats en pocs mesos de diferència. Un altre Hannó va ser enviat a vigilar el campament dels romans i el van descobrir i matar, però potser només n'hi havia un, que a més hauria estat fet presoner i no mort. Appià i Joan Zonaràs segueixen aquesta versió i afegeixen que va ser alliberat poc després a canvi de la llibertat de la mare de Masinissa. Zonaràs afegeix que era fill d'Àsdrubal Giscó, però Titus Livi diu que era fill d'un tal Amílcar no identificat, que en tot cas no era Amílcar Barca.

## Referències

* ↑ 23.Hanno a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 346
# Voivodat de Lublin

Lublin és un dels 16 voivodats que conformen Polònia, segons la divisió administrativa de l'any 1998.

## Cita

* Lublin – 358 251
* Chełm – 70 841
* Zamość – 66 674
* Biała Podlaska – 58 047
* Puławy – 55 125
* Świdnik – 42 797
* Kraśnik – 38 767
* Łuków – 30 727
* Biłgoraj – 26 940
* Lubartów – 25 758
* Łęczna – 23 279
* Krasnystaw - 21 043
* Tomaszów Lubelski – 20 261
* Międzyrzec Podlaski - 17 283
* Old woodenly houses
* Old chapel
* Krzna river
* Potocki's Palace in Międzyrzec Podlaski

## Vegeu també

* Sobibor
# Vila Nova de Milfontes

Vila Nova de Milfontes és una freguesia portuguesa del concelho de Odemira, districte de Beja, situada en el marge nord de la foz del Riu Mira. Està inclosa en el Parque natural del Suroeste Alentejano y Costa Vicentina.
Té una superfície de 76,48 km² i 5.031 habitants (Cens 2011), amb una densitat de població de 65,9 hab/km².

## Història

Vila Nova de Milfontes va ser fundada el 1486 arran d'un reial decret promulgat per Joan II de Portugal.
En les últimes dècades del segle xvi, la localitat va patir diversos atacs de pirates i corsaris, la majoria procedents de les costes del nord d'Àfrica. Un dels principals atacs va ser el que es va produir el 1582: després d'aquest atac, es va construir un fort defensiu.
Durant el segle xix, Vila Nova de Milfontes va deixar de ser un municipi independent i la localitat es va incorporar al municipi d'Odemira.
El 7 d'abril de 1924, el primer vol entre Portugal i Macau va sortir prop de Vila Nova de Milfontes.

## Patrimoni

* Fort de São Clemente o Castell de Vila Nova de Milfontes
* Parque natural del Suroeste Alentejano y Costa Vicentina
* Església matriu: Iglesia de Nossa Senhora da Graça (Vila Nova de Milfontes)
* Ermita de São Sebastião (Vila Nova de Milfontes)

## Galeria

* Parque Natural del Suroeste Alentejano y Costa Vicentina
* Edificio Vila Nova de Milfontes
* Vila Nova de Milfontes: Praia das Furnas
* Vila Nova de Milfontes: Praia do Farol
* Vila Nova de Milfontes: l'església de Nostra Signora della Grazia
* Far de Vila Nova de Milfontes, Portugal
* Praça de toiros da vila

## Referències

* 1 2 3 4 5 «Vila Nova de Milfontes» (en portuguès). [Consulta: 11 febrer 2020].
* 1 2 «Patrimonio Cultural - Forte de Milfontes» (en portuguès). [Consulta: 11 febrer 2020].

## Enllaços externs

* Milfontes Web Source (anglès)
* Vila Nova de Milfontes en freguesiasdeportugal.com (en portuguès)
* Informació administrativa sobre Vila Nova de Milfontes Arxivat 2016-03-07 a Wayback Machine. (en portuguès)
# Hiroshi Fushida

Hiroshi Fushida 鮒子田 寛 va ser un pilot de curses automobilístiques japonès que va arribar a disputar curses de Fórmula 1.
Va néixer el 10 de març del 1946 a Kyoto, Japó.

## A la F1

Hiroshi Fushida va debutar a la vuitena cursa de la temporada 1975 (la 26a temporada de la història) del campionat del món de la Fórmula 1, disputant el 22 de juny del 1975 el G.P. dels Països Baixos al circuit de Zandvoort.
Va participar en dues curses puntuables pel campionat de la F1, disputades amdues a la temporada 1975 no aconseguint classificar-se per disputar la cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | Posició | Punts |
| 1975 | Maki Engineering | Maki | Cosworth | ARG | BRA | SUD | ESP | BEL | MON | SUE | HOL NVS | FRA | GBR NVQ | ALE | AUT | ITA | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Vizianagaram

Vizianagaram (telugu విజయనగరo) o Vijaya-nagaram que vol dir "Ciutat de la Victòria" (antigament Vizianagram) és una ciutat de l'Índia, a l'estat d'Andhra Pradesh, capital del districte de Vizianagaram creat l'1 de juny de 1979. Està situada a uns 18 km de la costa a 18° 07′ N, 83° 25′ E﻿ / ﻿18.12°N,83.42°E﻿ / 18.12; 83.42 i és la municipalitat més important d'Andhra Pradesh (no es compte la corporació de Visakhapatnam) en població amb 174.324 habitants al cens del 2001; el 1901 tenia 37.270 habitants. Agafa el seu nom del raja Viziarama Raz que la va fundar i li va donar el seu nom. La municipalitat es va establir el 1866.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Lloc oficial Arxivat 2007-01-01 a Wayback Machine.
# Vizmanos

Vizmanos és un municipi de la província de Sòria, a la comunitat autònoma de Castella i Lleó.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 5 març 2021].
# Hawleyita

La hawleyita és un mineral de la classe dels sulfurs que pertany al grup de la esfalerita. Va ser descoberta l'any 1955 a la mina Hector-Calumet (Yukon, Canadà). Rep el seu nom en honor del professor de mineralogia de la Universitat de Queen James Edwin Hawley (1897 – 1965), especialista en dipòsits minerals de sulfur.

## Característiques

La hawleyita és químicament sulfur de cadmi, CdS. Cristal·litza en el sistema isomètric. Forma recobriments polsosos de gra molt fi. La seva duresa a l'escala de Mohs és de 2,5 a 3.
Segons la classificació de Nickel-Strunz, la hawleyita pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, stannoidita, velikita, chatkalita, mawsonita, colusita, germanita, germanocolusita, nekrasovita, stibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, raguinita, argentopirita, sternbergita, sulvanita, vulcanita, empressita i muthmannita.

## Formació i jaciments

Probablement la hawleyita és un mineral d'origen secundari, dipositat de l'aigua meteòrica que s'introdueix en les cavitats i les fractures d'esfalerita i siderita. També s'ha trobat associada amb greenockita, de la qual n'és el dimorf.
Al Canadà, a més de l'indret on va ser descoberta, també s'ha trobat hawleyita a Ontario i Manitoba. Altres països on hi ha jaciments de hawleyita són: Alemanya, Austràlia, Àustria, Bèlgica, els Estats Units, França, Grècia, Hongria, l'Índia, Iran, Irlanda, Itàlia, el Japó, Mèxic, Nova Zelanda Noruega, el Regne Unit, la República Txeca, Romania, Rússia, Suïssa, el Tadjikistan, Xile, la Xina. A Espanya s'ha trobat hawleyita a la pedrera Los Blancos, a La Unión (Múrcia).

## Referències

* 1 2 «Hawleyite» (en anglès). Mindat. [Consulta: 7 novembre 2015].
* 1 2 «Hawleyite» (en anglès). Handbook of Mineralogy. Arxivat de l'original el 3 de març 2016. [Consulta: 8 febrer 2017].
# Vérbovka (Primórie)

* Per a altres significats, vegeu «Vérbovka».
Vérbovka (en rus: Вербовка) és un poble del krai de Primórie, a l'Extrem Orient de Rússia, que en el cens del 2010 tenia 61 habitants.

## Referències

* ↑ Законодательное собрание Приморского края. Сборник «Муниципальные образования Приморского края» Arxivat 2014-10-09 a Wayback Machine.
# Heinrich Soussmann

Heinrich Soussmann (Berlín, 23 de gener del 1796 - Sant Petersburg, maig del 1848) fou un flautista i compositor alemany. Va compondre molta música per a flauta, exercicis i va publicar un mètode.
Des dels sis anys, son pare li va ensenyar tocar la violina, però després d'escoltar un concert del flautista August Schröck, va optar per a la flauta.
Estudià flauta amb Krüger i Schröck i arribà a ser un dels flautistes més notables de la seva època. Als setze anys ingressà en una banda militar d'un regiment de lainfanteria prussiana, amb el qual va participar en la guerra de la Sisena Coalició contra França (1813-1814). Va tronar greument ferit i fins 1816 no va poder donar concerts. Posteriorment donà concerts a diversos països i més tard entrà com a primer flauta en l'orquestra de l'Òpera de Sant Petersburg on va rebre el títol de director de la música del Teatre Imperial el 1836.

## Referències

* ↑ «Soussmann, Heinrich». Katalog der Deutschen Nationalbibliothek. [Consulta: 12 febrer 2023].
* ↑ «Soussmann, Heinrich» (en alemany). Kossack Edition. [Consulta: 12 febrer 2023].
* ↑ Haider, Claudia. «Biographie von Heinrich Soussmann (1796-1848)» (en alemany). [Consulta: 12 febrer 2023].
* ↑ Enciclopedia universal ilustrada europeo-americana (en castellà). volum 57: Sola - Subn. Madrid: Espasa-Calpe, 1973, p. 715. ISBN 84-239-4557-X.

## Bibliografia

* Flötenquartett D- Dur op. 5 für 4 Flöten in C [Quartet en re major opus 5 per a quatre flautes en do] (partitura) (en alemany). Rheinfelden: Kossack.
* Goldberg, Adolph. Porträts und Biographien hervorragender Flöten-Virtuosen, -Dilettanten und -Komponisten [Retrats i biografies d'excel·lents virtuosos, aficionats i compositors de la flauta] (en alemany). Celle: Moeck Verlag, 1987. ISBN 3-87549-028-2.
# Hlboké

Hlboké és un poble i municipi d'Eslovàquia que es troba a la regió de Trnava, a l'oest del país. El 2023 tenia 1.030 habitants.

## Història

La primera menció escrita de la vila es remunta al 1262.

## Referències

* ↑ «Trnavský kraj (Slovakia): Districts, Towns and Municipalities» (en anglès), 12 abril 2024. [Consulta: 23 juny 2024].
* ↑ «História Hlbokého» (en eslovac). Ajuntament de Hlboké. [Consulta: 23 juny 2024].
# Hlengiwe Mkhize

Hlengiwe Mkhize (6 de setembre de 1952 - 16 de setembre de 2021) va ser una política i acadèmica sud-africana del Congrés Nacional Africà (ANC) i diputada del 2009 al 2021.

## Biografia

Neix el 6 setembre de 1952, Hlengiwe Buhle Mkhize és llicenciada en arts en psicologia, treball social i sociologia per la Universitat de Zoululand (1976), a més de llicenciada en psicologia (1978) i màster en psicologia clínica (1981) per la Universitat de Natal.
Va ser professora associada (senior lecturer) i investigadora a la Universitat del Witwatersrand del 1990 al 1995.
El 1995 va ser una de les membres fundadores del Children and Violence Trust, que va administrar des d'aleshores.
Ambaixadora de Sud-àfrica als Països Baixos del 2005 al 2008, va ser posteriorment i successivament, dins dels governs de Zuma, viceministra d’Administració de presons (2009-2010), viceministra d’Educació Superior i Formació Professional (2010-2012), adjunta del Ministre de desenvolupament econòmic (2012-2014), viceministra de telecomunicacions i serveis postals (2014-2017), ministra de l’Interior (2017) i ministra d’Educació Superior i Formació Professional.
La seva última funció pública és la de viceministra de la Presidència, encarregada de Dones, Joves i Persones amb discapacitat al govern de Ramaphosa II del 30 de maig de 2019 fins a la seva mort el 16 de setembre de 2021.

## Referències

* ↑ «Hlengiwe Buhle Mkhize, Prof». gov.za.
* 1 2 «Prof Hlengiwe Mkhize». pa.org.za.
* ↑ «Hlengiwe Mkhize: South African Minister of Home Affairs». whoswho.co.za. Arxivat de l'original el 2017-09-21. [Consulta: 8 octubre 2021].
* ↑ Thabo Baloyi. «BREAKING: Deputy Minister Hlengiwe Mkhize passes away» (en anglès). thesouthafrican.com, 16-09-2021.
# Hàssan (guerrer)

Els hàssan és el nom d'una tribu dominant tradicionalment guerrera de les àrees saharaui-moro de l'actual Mauritània, sud del Marroc i Sàhara Occidental. Tot i que les línies estaven borroses per l'endogàmia tribal i reafiliació, el hàssan ereb considerats descendents de la tribu Maqil Banu Hassan (d'aquí el nom), àrabs hilàlides emigrats al segle xii al Magreb i expulsats del Marroc al segle xiv.
Van mantenir poder sobre les tribus amazigues sanhadja (zàuiya) i znaga (servent), obligant-los a pagar l'impost horma a canvi de protecció armada. Un bon exemple de tribu hàssan són els Oulad Delim de Río de Oro, considerats com els més purs descendents dels Banu Hassan.

## Referències

* ↑ Pierre Bonte L'emirat d'Adrar

## Bibliografia

* John Mercer (1976), Spanish Sahara, George Allen & Unwid Ltd (ISBN 0-04-966013-6)
* Anthony G. Pazzanita (2006), Historical Dictionary of Western Sahara, Scarecrow Press
* Virginia Thompson and Richard Adloff (1980), The Western Saharans. Background to Conflict, Barnes & Noble Books (ISBN 0-389-20148-0)
# Hippocampus abdominalis

Hippocampus abdominalis és una espècie de peix de la família dels singnàtids i de l'ordre dels singnatiformes que es troba a Austràlia i Nova Zelanda.
Els mascles poden assolir els 35 cm de longitud total.

## Referències

* 1 2 FishBase (anglès)
* ↑ Francis, M., 1988. Coastal fishes of New Zealand, a diver's identification guide. Heinemann Reed, Division of Octopus Publishing Group (NZ) Ltd., Aukland. 63 p.
# Hippocampus barbouri

Hippocampus barbouri és una espècie de peix de la família dels singnàtids i de l'ordre dels singnatiformes.

## Morfologia

Els mascles poden assolir els 15 cm de longitud total.

## Distribució geogràfica

Es troba al sud del Mar de Sulu.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hillside Lake

Hillside Lake és una concentració de població designada pel cens dels Estats Units a l'estat de Nova York. Segons el cens del 2000 tenia 2.022 habitants.

## Demografia

Segons el cens del 2000, Hillside Lake tenia 2.022 habitants, 635 habitatges, i 532 famílies. La densitat de població era de 513,6 habitants per km².
Dels 635 habitatges en un 51,8% hi vivien nens de menys de 18 anys, en un 74,6% hi vivien parelles casades, en un 6,3% dones solteres, i en un 16,2% no eren unitats familiars. En el 12,3% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,18 i el nombre mitjà de persones que vivien en cada família era de 3,52.
Per edats la població es repartia de la següent manera: un 33,2% tenia menys de 18 anys, un 5,6% entre 18 i 24, un 32,8% entre 25 i 44, un 21,7% de 45 a 60 i un 6,6% 65 anys o més.
L'edat mediana era de 35 anys. Per cada 100 dones de 18 o més anys hi havia 98,5 homes.
La renda mediana per habitatge era de 71.344 $ i la renda mediana per família de 81.407 $. Els homes tenien una renda mediana de 55.833 $ mentre que les dones 26.912 $. La renda per capita de la població era de 25.649 $. Entorn del 0,1% de les famílies i el 0,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillside Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Hillside Lake». American Fact Finder. Oficina del Cens dels Estats Units, 12-01-2010.
# Hillsville

Hillsville és una població dels Estats Units a l'estat de Virgínia. Segons el cens del 2000 tenia 2.607 habitants.

## Demografia

Segons el cens del 2000, Hillsville tenia 2.607 habitants, 1.207 habitatges, i 731 famílies. La densitat de població era de 176,6 habitants per km².
Dels 1.207 habitatges en un 23,1% hi vivien nens de menys de 18 anys, en un 44,3% hi vivien parelles casades, en un 13,5% dones solteres, i en un 39,4% no eren unitats familiars. En el 35,5% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,71.
Per edats la població es repartia de la següent manera: un 18,8% tenia menys de 18 anys, un 9,7% entre 18 i 24, un 23,8% entre 25 i 44, un 24,4% de 45 a 60 i un 23,3% 65 anys o més.
L'edat mediana era de 43 anys. Per cada 100 dones de 18 o més anys hi havia 78,6 homes.
La renda mediana per habitatge era de 27.148 $ i la renda mediana per família de 36.117 $. Els homes tenien una renda mediana de 26.625 $ mentre que les dones 18.194 $. La renda per capita de la població era de 16.633 $. Entorn del 12,9% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Hillsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].